CELEX: 62010CN0435
Language: lv
Date: 2010-09-13 00:00:00
Title: Lieta C-435/10: Lūgums sniegt prejudiciālu nolēmumu, ko 2010. gada 13. septembrī iesniedza Centrale Raad van Beroep (Nīderlande) — J. C. van Ardennen/Raad van bestuur van het Uitvoeringsinstituut werknemersverzekeringen

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/18
            
         Lūgums sniegt prejudiciālu nolēmumu, ko 2010. gada 13. septembrī iesniedza Centrale Raad van Beroep (Nīderlande) — J. C. van Ardennen/Raad van bestuur van het Uitvoeringsinstituut werknemersverzekeringen
   
   (Lieta C-435/10)
   ()
   2010/C 317/32
   Tiesvedības valoda — holandiešu
   
      Iesniedzējtiesa
   
   
      Centrale Raad van Beroep
   
   
      Lietas dalībnieki pamata procesā
   
   
      Prasītājs: J. C. van Ardennen
   
   
      Atbildētājs: Raad van bestuur van het Uitvoeringsinstituut werknemersverzekeringen
   
   
      Prejudiciālie jautājumi
   
   
               1)
            
            
               Vai maksātnespējas direktīva (1) un it īpaši tās 4., 5. un 10. pants ir interpretējami tādējādi, ka ar tiem principā ir nesaderīgs tāds valsts tiesiskais regulējums, saskaņā ar kuru darba ņēmējam viņa darba devēja maksātnespējas gadījumā, lai viņš varētu (pilnībā) izmantot tiesības uz neizpildīto darba samaksas saistību pārņemšanu, ir pienākums vēlākais nākamā darba dienā, kas seko dienai, kad ir noticis darba tiesisko attiecību uzteikums vai kad šim uzteikumam bija jānotiek saskaņā ar likumu, reģistrēties par darba meklētāju?
            
         Ja atbilde uz pirmo jautājumu ir noliedzoša:
   
               2)
            
            
               Vai maksātnespējas direktīva un it īpaši tās 4., 5. un 10. pants ir interpretējami tādējādi, ka ar tiem nav saderīgs tāds valsts tiesiskais regulējums, saskaņā ar kuru šāds reģistrēšanās pienākums ir arī darba ņēmējiem, kamēr viņi uzteikuma perioda laikā veic darbības savā uzņēmumā vai profesijā?
            
         
               3)
            
            
               Vai maksātnespējas direktīva un it īpaši tās 4., 5. un 10. pants ir interpretējami tādējādi, ka ar tiem nav saderīgs tāds valsts tiesiskais regulējums, saskaņā ar kuru gadījumā, ja nav (laicīgi) izpildīts šis reģistrēšanās pienākums, var daļēji tikt neizmaksāts pabalsts sakarā ar maksātnespēju, kur šī pasākuma apmērs un ilgums arī ir atkarīgs no brīža, kad šis pienākums visbeidzot ir ticis izpildīts?
            
         
      (1)  Padomes 1980. gada 20. oktobra Direktīva 80/987/EEK par dalībvalstu normatīvo aktu tuvināšanu attiecībā uz darbinieku aizsardzību to darba devēja maksātnespējas gadījumā (OV L 283, 23. lpp.).